JÕULULAULUDE ÜHISLAULMINE Tallinna Politseiorkestri muusikute ja eeslauljatega
2025-12-14 15:00 - 15:20 (Europe/Tallinn) | Tammsaare park, Viru keskuse uste juures, Tallinn, Eesti
Jõululaulu patrullide minikontsertidele linnas paneb ilusa lõpupunkti JÕULULAULUDE ÜHISLAULMINE Tammsaare pargis, Viru Keskuse peauste ees- just seal, kus on kiire sagimine, et minna tegema jõuluoste.
Seepärast on hea teha korraks üks peatus ning lasta end kaasa haarata viisidel, tuletada meelde laulud, mida jõuluvanagi kuulda soovib.
Laulmiseks ühinevad Jõululaulu patrulli muusikud, eeslauljad ja koorid.Laulusõnad kuvatakse Viru Keskuse ekraanile. Kaasa laulma oodatakse kõiki möödakäijaid, linnakodanikke ja külalisi.
Ühislaulmine kestab 20 min.
Päkapikud jagavad jõululaulumaiaile piparkooke.
Üritus kestab 20 minutit.
Idee jõuluaja linnaruumiüritusest sündis Hopneri Majas.
Muusikalise poole paneb kokku Siim Aimla.
Ideele aitab kaasa Viru Keskus.

Ansambel Rondellus BEATA NOBIS GAUDIA/"Rõõmustage kõik!"
2025-12-14 15:30 - 16:00 | Hopneri maja Diele (Vanaturu kael 3), Vanaturu kael 3, Tallinn, Eesti
Väike keskaja jõulumuusika kontsert vanas kaupmehemajas, kus lisaks hingele pakume kosutuseks kehale klaasikese sooja õunajooki.
Taas on tulemas jõuluaeg, mil jälle kõlab kõikjal üle maailma paarkümmend tuntud jõululaulu. Need moodustavad siiski mikroskoopilise osa kristliku kultuuritraditsiooni jõulumuusikast. Tahtmata vähendada nende väärtust, oleme teadlikult valinud oma kavasse erinevate maade jõululaulud sajandite tagant, millest enamust Te tõenäoliselt kuulnud ei ole.
Vanamuusikaansambel RONDELLUS loodi 1993. aastal Maria ja Robert Staak’i algatusel eesmärgiga esitada keskaja ja renessansi muusikat. Olenevalt esitatavast kavast koosneb ansambel kahest kuni kuuest muusikust, kes esinevad ajastu kostüümides ja vanade pillide koopiatel (lautod, fiidel, portatiivorel, mitmesugused löökpillid jm.)
Ansambli koosseis:Maria Staak – laul, rataslüüraJohanna-Maria Jaama – fiidelRobert Staak – lauto, löökpillid

KONTSERT ON TASUTA!

Tallinna Huvikeskus Kullo Viiulikontsert
2025-12-19 17:00 - 18:00 | Hopneri maja, Raekoja plats 18, Tallinn, Eesti
Esinevad K. Vaheri viiuliõpilased.

Osta pilet

Maailma tuntuimad jõululaulud
2025-12-20 18:00 - 19:00 | Hopneri maja, Raekoja plats 18, Tallinn, Eesti
Valmistu säravaks kontserdiks, mis on täis rõõmu, soojust ja pühademeeleolu!
Kõige armastatumad ja legendaarsemad jõululaulud täidavad sinu laupäevaõhtu tule, armastuse ja jõulumaagiaga!
Kontserdil esinevad artistid:

Ksenia Rossar (sopran)
Zhenya Hovsepyan (metsosopran)
Vitaliy Dudkin (tenor)
Stanislav Šeljahhovski (bass)
Ralf Taal (klaver)

Kontsert toimub Hopneri Majas, Raekoja platsil, Tallinna vanalinna südames. Ajalooline ja hubane saal, suurepärane akustika ning professionaalsete muusikute esituses kõlav kaunis muusika loovad unustamatu õhtu!

Osta pilet

Ceremony Of Carols
2025-12-22 19:00 - 20:00 | Hopneri maja, Raekoja plats 18, Tallinn, Eesti
Unikaalne jõuluõhtu Hopneri majas koos REJOICE & Duo LennaKiga
Hääled. Kannelid. Läheneva jõuluaja võlu.
Ansambel REJOICE ja kannelite duo Duo LennaK loovad haruldase helimaailma, kus iidne traditsioon kohtub kaasaegsusega ning muusika põimub saabuva püha talvise valguse helkesse.
Britteni, Hindemithi, Pärdi ja Vasksi looming kõlab eriti kirkalt Hopneri maja XV sajandi kammerlikus atmosfääris – otse Tallinna vanalinna südames.
Ceremony of Carols on õhtu vaikse pidulikkuse ja ootusäreva imega.
Tulge avastama jõuluaega uues valguses – läbi häälte ja kannelite sulandumise, mida ei kuule mitte kusagil mujal.

Osta pilet

MÄGEDE LOOD ༺ Jutuvestja Polina uue audioraamatu esitluskontsert VENE KEELES
2025-12-27 13:00 - 14:00, 2025-12-27 16:00 - 17:00 | Hopneri maja, Raekoja plats 18, Tallinn, Eesti
༻ Jutuvestja Polina kutsub teid juba traditsiooniliseks saanud talvisele, südantsoojendavale jutuvestmisele ja elava muusika kontserdile, mis toimub Tallinna Vanalinnas.
༻ Seekord tähistame koos Polina seitsmenda audioraamatu “Mägede lood” ilmumist. Audioraamatus kuuleb ainult Polina kogutud ja üles kirjutatud lugusid reisidelt ja välitöödelt – Himaalajast, Skandinaavia ja Torngati mägedest, Šveitsi Alpidest, Kaukaasia harjalt, aga muidugi ka Eestist, sest ka meil on mägesid!
༻ 27.detsembril Hopneri maja suures saalis:
➳ kell 13:00 ja 16:00 vene keeles
➳ kell 18:00 EESTI KEELES
Kohtade arv on piiratud!
Soovitatav vanus: alates 5 kuni 99 eluaastat
༻ Kohapeal saab soetada Polina viimast audioraamatut “Mägede lood” ja eelmisi teoseid: “Karavan” (2023) ja “Meri” (2024)
•♫♬♪•.¸¸¸.•♫♬♪•.¸¸¸.••♪¸.•
➳ Polina Tšerkassova on armastatud jutuvestja ja multiinstrumentalist, kes esineb nii Eestis, kui ka suurtel rahvusvahelistel jutuvestmise festivalidel üle maailma. Polina põimib oma lugusid kaugetelt maadelt toodud muusikainstrumentide kaunikõlalise muusikaga. Tema muinasjutte saab kuulata ja vaadata ERR Lasteekraanis ja tema YouTube’is.

Osta pilet

MÄGEDE LOOD ༺ Jutuvestja Polina uue audioraamatu esitluskontsert
2025-12-27 18:00 - 19:00 | Hopneri maja, Raekoja plats 18, Tallinn, Eesti

Püha Brigidi Päeva Céilí tantsuõhtu/St Brigid’s Day Céilí Dance Evening
2026-02-03 19:00 - 21:00 | Hopneri maja Diele (Vanaturu kael 3), Vanaturu kael 3, Tallinn, Eesti
Püha Brigidi päeva juured on nii paganlikus kui ka kristlikus kombestikus. See on olnud taassünni ja uuenemise päev, mis tähistab kevade algust. Eluajal asutas Brigid kunstide kooli, mis sai tuntuks oma illustreeritud käsikirjadega. Tänapäeval peetakse teda kunsti, kultuuri ja loovuse pühakuks.
Iirimaal on brigidipäev võimalus tähistada naisi, eriti neid, kes tegutsevad loomingulistel aladel. Saatkonnas oleme tähistanud seda päeva koostöös Britta Kaukveriga, kes on Tallinnas tegutsevad iiri tantsu rühma Solase kunstiline juht.
Ja 2026. aastal teeme seda jälle! Tänavu kutsume teid Hopneri Majja Tallinna vanalinnas (Vanaturu kael 3), kus Britta juhendamisel saame proovida traditsioonilisi céilí- ehk seltskonna tantse. Eelnevat tantsukogemust pole vaja, ainult entusiasmi ja mugavaid kingi!
Üritus on tasuta, kuid palume end eelnevalt registreerida meiliaadressil tallinnemrsvp@dfa.ie hiljemalt esmaspäevaks, 2. veebruariks kl 17.
Céilí’l kohtume!
///
The feast day of St Brigid’s has pagan and Christian roots, and has long been a point for rebirth and renewal, and the arrival of spring. During her time Brigid founded a school of art, which became known for its illustrated manuscripts. Today she is considered a patron of the arts, culture and creativity.In Ireland St Brigid’s Day has also become an opportunity to celebrate women in Irish society, including and especially those active in the creative arts. At the Embassy we have marked this by partnering with Britta Kaukver, artistic director of Solas – an Irish dancing troupe with its home in Tallinn.In 2026 the tradition returns! This year we invite you to join us at Hopner House in Tallinn Old Town (Vanaturu kael 3), where Britta will guide us through the traditional céilí (social) dances. No prior dance experience is needed, just enthusiasm and some comfortable shoes!The event is free, and if you wish to attend, please RSVP at tallinnemrsvp@dfa.ie by Mon, 2 February at 17.00.See you at the céilí.

Haldi ja ans. Flamingo duo - Sõbrapäeva eelõhtu kontsert
2026-02-13 19:00 - 20:30 | Hopneri maja, Raekoja plats 18, Tallinn, Eesti
Sõbrapäeva eelõhtul pakuvad kaks noort muusikut hinge puudutavat vanakooli muusikat. Kontsert, millest õhkub ilu, armastust ja palju head muusikat.
Oma nime Marju Kuudi loo “Flamingod” järgi saanud Haldi & ans Flamingod tulid kokku 2023. a Võnge Festivaliks. Sealt edasi on see algataja Haldi Välimäe ja bassisti Mattias Tirmaste eestvedamisel edasi kasvanud. Eesti möödaniku muusikatöötluste esitamisele lisaks asuti looma originaalmuusikat ja nüüdseks on esinetud juba üle Eesti. Haldi kui andeka laulukirjutaja ja artisti varasemate tegemiste seast võib tuua esile lava jagamist Portugali jazzmuusiku Salvador Sobraliga või ülesastumist 2019. aasta üldtantsupeol, kus Haldi esikalbumi “Raba” nimiloo järgi oli tehtud tants, mille saateks Haldi ise kohapeal laulis. Eesti vanakooli muusikat on Haldi põhjalikult uurinud nii ülikoolis kui plaadimängija taga. Üks oluline samm Haldi & ans Flamingo ning “Õige aeg” EP suunas oli ka Marju Kuudi auks loodud “Marynile/For Maryn” album.
2023. aastast tegutseva Haldi & ans Flamingo debüütalbum “Õige aeg” on ilmunud koostöös Funk Embassy plaadifirmaga. 6-loolise EP kirjutas ta koos produtsendi ja kaasautori Mattias Tirmastega. “Õige aeg” tähistab eestikeelse soul, disco ja estraadigruuvi uut tulemist, see on sümbioos ajastutest ja ajatusest. Jätkatakse muusikalist rada, mille kunagi on sisse tallanud Marju Kuut, Els Himma ja Heidy Tamme. Lisaks soovile tabada 1970.-1980. aastate ja modernse muusika helipildi kuldset keskteed, väljendab lühialbum Haldi ja Mattiase loomingulisi soove ja käekirja, mis võiksid leida tee ka kuulaja hinge.

Teater Giraffe Royal "Rüütliromaani leheküljed"
2026-02-14 18:00 - 19:00 | Hopneri maja, Raekoja plats 18, Tallinn, Eesti
Teater Giraffe Royal jätkab oma juubelihooaega, tähistades teatri asutamise 40. aastapäeva Stanislav Varkki ja Larisa Lebedeva poolt.
Rahva nõudmisel – tagasi Tallinnas!
Näidend “Rüütliromaani leheküljed” naaseb valentinipäevaks pärast välja müüdud etendusi ja esietenduste suurt edu.
14. veebruaril hubases Hopneri majas.
Etendus keskaegse teatri stiilis.
Narr jutustab uskumatuid ja võluvaid lugusid.
Laval on Ingel ja Must Kuninganna, Surm ja Eksinud Rüütel…
…või on need lihtsalt Kauni Printsessi fantaasiad? Meil kõigil on imest puudus…
Ilu kaob elust…
…rüütellikkus, lapselik tõde, tõeline õilsus ja midagi veel – me otsime seda, esitades täiskasvanutele iidset muinasjuttu…
Vanuse eelistus: 12+

Osta pilet

Sõbrapäeva a cappella kontsert
2026-02-15 16:00 - 17:00 | Hopneri maja, Raekoja plats 18, Tallinn, Eesti
15. veebruaril kutsub vokaalansambel REJOICE kuulajaid Sõbrapäeva erikontserdile Hopneri Majas.
Kavas on armastuse muusika läbi erinevate ajastute ja stiilide – klassikast ja romantismist jazz’i ning 20. sajandi tuntud lauludeni. Kontsert kõlab a cappella, ilma pillideta – vaid inimhääled oma täies rikkuses ja kõlajõus.
See on soe, elegantne ja vahetu muusikaline kohtumine, mis sobib ideaalselt jagamiseks kallima, sõbra või iseendaga.
REJOICE — rahvusvaheliste konkursside laureaadid, professionaalne vokaalansambel, kelle kontserdid ühendavad meisterlikkuse ja siiruse. Iga esinemine on elav dialoog publikuga, energia, mis tõmbab kuulajad kaasa juba esimesest noodist.

Osta pilet

RUAH Kontsert „Romantikud ja mässajad“ - vol. 3
2026-02-28 18:00 - 20:00 | Hopneri maja, Raekoja plats 18, Tallinn, Eesti
Muusikaõhtu duoga RUAH
Armsad muusikasõbrad!
On õhtuid, mis on lihtsalt erilised. Kutsume teid meie sarja “Kunst sõdade vahel” kolmandale kontserdile, kus kaks venda loovad keelpillidel tõelise maagia.
Samuel ja Daniel Chapkovski valisid oma duole nime RUAH – heebrea keeles “hingus” ja “vaim” – sest nad usuvad, et muusika peaks puudutama hinge, mitte ainult kõrvu. Nende teekonda on kujundanud õpingud silmapaistvate meistrite juures: Viktor Pikaiseni (legendaarse David Oistrahhi õpilane), Eduard Schmiederi ja Tatiana Guldani käe all. Kuid nende muusika teeb eriliseks oskus ühendada meisterlik tehnika puhta südamlikkusega, muutes klassikalised teosed intiimseks vestluseks iga kuulajaga.
Tulge veetma õhtut, kus tehnika kohtub tundega, kus klassikaline muusika saab sillaks südamete vahel ja kus meenutame, mis teeb elu ilusaks.
Millal: 28. veebruaril. 2026 kell 18:00
Kus: Hopneri maja (Raekoja plats 18)

Osta pilet

Trio Romance kontsert
2026-03-06 19:00 - 20:00 | Hopneri maja, Raekoja plats 18, Tallinn, Eesti
Unustamatu reede õhtu Trio Romansiga – 6. märts kell 19.00.
Kontsert toimub Hopneri Majas Raekoja platsil, Tallinna vanalinna südames.
Ajalooline ja hubane saal, suurepärane akustika ning kaunid vana romansid ja lüürilised laulud professionaalsete muusikute esituses.
Trio Romance on Eestis ja välismaal tuntud ansambel.
Kollektiivi kavas on nii vanaaegsed, kui ka tänapäevased vene romansid ja lüürilised laulud. Ansambel taas elustab vene salongimuusika parimaid tavasid.
Trio on salvestanud 7 heliplaati. Kõik kompositsioonid ja laulud on omas seades.

Osta pilet

Klaverikontserdid Hopneri Majas. Naistepäevakontsert ARMASTUSEST ILMA SÕNADETA
2026-03-07 15:00 - 16:00 | Hopneri maja, Raekoja plats 18, Tallinn, Eesti
Ajaloolises Hopneri Majas toimub klaverikontsert Andranik Kecheki esituses „Armastusest ilma sõnadeta“ — muusikaline kohtumine, mis on pühendatud kõige õrnematele ja siiramatele tunnetele, mis ei vaja selgitusi.
See on kontsert ilma sõnadeta, täidetud valguse ja sisemise vaikuse tundega. Armastus avaneb siin muusika kaudu — pehmelt ja loomulikult. Helid, pausid ja intonatsioonid muutuvad tunnete keeleks, mis on igaühele äratuntav ja lähedane.
Kavas kõlab nende heliloojate muusika, kelle looming räägib armastusest ilma sõnadeta: F. Chopin, G. Bizet, G. Puccini, E. Morricone, M. Legrand jt. Kontsert loob erilise meeleolu — rahuliku, helge ja mõtiskleva. Iga teos on kui hetk, milles võib peatuda ja lihtsalt tunda.
„Armastusest ilma sõnadeta“ on kontsert neile, kes hindavad vaikust, valgust ja muusikat, mis kõneleb otse südamest südamesse.
Andranik Kechek on helilooja, pianist ja improvisaator. Tema loominguline ampluaa on lai ja mitmekülgne. Sinna kuuluvad autoriõhtud, sooloesinemised, osalemine ansamblites ja improvisatsioonikontserdid. Ta on edukalt esinenud Eestis, Armeenias, Argentiinas, Uruguais, Jaapanis, Soomes, Poolas, Saksamaal, Venemaal, Rootsis, Lätis, Leedus, Prantsusmaal, Hispaanias, Itaalias, Hollandis, Kreekas, Belgias, Austrias, Portugalis ja Küprosel. Andranik Kechek on osalenud ja pälvinud auhindu mitmetel rahvusvahelistel konkurssidel ja festivalidel.

«Giraffe Royal»
2026-03-08 18:00 - 19:30 | Hopneri maja, Raekoja plats 18, Tallinn, Eesti
Daamid ja härrad!
Giraffe Royal Theatre jätkab oma juubelihooaega, tähistades asutamise 40. aastapäeva Stanislav Varkki ja Larisa Lebedeva poolt.
Soovime juhtida teie tähelepanu asjaolule, et 8. märtsi eelõhtul on teil endiselt võimalus veeta erakordne õhtu meie teatriga ning kogeda kevade, armastuse ja harmoonia energiat. Meie programm pakub võimalusi teie meeleolu rütmis elavaks vestluseks, huumoriks, ilmutuseks, tantsimiseks ja vaikseks ajaks.
Valmistume teid vastu võtma!
«Giraffe Royal» Кabaree
Hopneri maja 8.03 kell 18:00
Vanuse eelistus: 12+

Osta pilet

Kevadehõnguline koorikontsert "GARTENLIEDER"
2026-03-12 19:00 - 20:30 | Hopneri maja, Raekoja plats 18, Tallinn, Eesti
Kammerkoor Voces Tallinn kutsub kevadehõngulisele koorikontserdile “GARTENLIEDER”12. märtsil Hopneri Majas, algusega kell 19.00Kammerkoor Voces TallinnDirigent Ingrit MalleusKontserdikava keskmes on Fanny Hensel-Mendelssohni 19. sajandi saksa romantismi teos “Gartenlieder”. Eesti lavadel harva esitatavas kooritsüklis kõlavad loodusmotiivid, mida täiendavad valitud osad Benjamin Britteni “Five Flower Songs” ja Johannes Brahmsi “Sechs Lieder und Romanzen” tsüklitest ning Jean Sibeliuse põhjamaiselt karge “Neljä laulua”. Neli eri ajastute ja helikeelega kooritsüklit moodustavad muusikalise jalutuskäigu roheluses, luues helge ja tundelise kevadeootuse. Piletid müügil Piletikeskuses ja kontserdipäeval kohapeal.Kontsert kuulub Eesti Kooriühingu kontserdisarja “Cantus Revaliensis”.

Osta pilet

Emakeelepäeva kontsert. Ansambel EESTI KEELED
2026-03-13 19:00 - 20:30 | Hopneri maja, Raekoja plats 18, Tallinn, Eesti
Ansambel EESTI KEELED koosseisus:
Mari Jürjens – laul, kitarr
Vaiko Eplik – laul, kitarr
Tuule Kann – kannel
Ella Maidre – basskannel
Jaak Sooäär – elektrikitarr
Ain Agan – kitarr
Ansambel Eesti Keeled koos uute solistide Mari Jürjensi ja Vaiko Eplikuga salvestas 2024 aastal uue albumi “Pildid”. Albumil, mis kuulus Eesti Muusikaauhindade nominentide hulka, leidub nii päris uusi laule kui ka kandlekeele keskseid tõlgendusi ansambliliikmete varasemast loomingust.
Albumi ilmumine oli meeleolukas lõpp ansambli esimesele veerandsajandile, just 1999. aasta alguses kutsus Ain Agan kokku kahest kandlest ja kahest kitarrist koosneva omanäolise keelpillikvarteti, milles kohtusid rahvamuusika ja jazz, suuline pärimus ja autorilooming, traditsioon ja innovatsioon. Veel samal aastal esineti mitmel Eesti festivalil ning aasta hiljem ilmus kvarteti esikalbum “Holy Lake”. Kannelde ja kitarride kooskõla osutus uudseks ja isikupäraseks ning kvartett sai endale nime – Eesti Keeled.
Emakeelepäeva kontserdil Hopneri majas tuleb esitlusele valik Eesti Keelte uuematest ja vanematest lauludest. Albumit “Pildid” saab kuulata:
https://open.spotify.com/album/1Gg1O5HNYTFXhCbTMHRlKg?si=bc-3mzvwRTO_1QqgH9hS3Q
2001. aastal sai alguse Eesti keelte tihe koostöö Riho Sibula ning Jaak Johansoniga, mille tulemusena ilmus kaks albumit – “Sabaga täht” (2002) ja “Kella tiksumist…” (2004). Mõlemad plaadid on pärjatud Eesti Muusikaauhinnaga folk/etno artisti kategoorias. Eesti keeled tegutsesid väga aktiivselt kümmekond aastat ning esinesid korduvalt ka väljaspool Eestit – Prantsusmaal, Iirimaal, Norras, Rootsis, Hiinas ja Leedus. Pärast mitmeaastast vaheaega said Eesti Keeled uue hoo sisse 2022. aasta kevadel.

Emakeelepäeva kontsert
2026-03-14 18:00 - 19:30 | Hopneri maja, Raekoja plats 18, Tallinn, Eesti
Kutsume teid tähistama emakeelepäeva! Esinevad Eesti Teaduste Akadeemia Naiskoor ja Eesti Teaduste Akadeemia Meeskoor.
Vahetekste ja luuletusi loeb Contra
Dirigendid Andrus Siimon, Tõnis Sarap, Igor Nikiforov ja Jaanika Karjus
Klaveril Aime Pärisalu
Hopneri maja suures saalis 14. märtsil kell 18.00
Sissepääs prii

hingeHETK • HETKfEST 2026
2026-03-15 14:00 - 15:30 | Hopneri maja, Raekoja plats 18, Tallinn, Eesti
Meditatsioonikontsert
Festivali kolmas päev keskendub enda isiklikele ja sisemistele juurtele ning nendest sündivale loomingule.
Krista Köster – gongid, helikausid
Jaan Krivel – klarnet, hääl

Rohkem infot hetkfest.ee
Kunstiteose autor Patrick Tall
Festivali toetab Eesti Kultuurkapital

Osta pilet

KEVAD JA ARMASTUS•laulud & romansid
2026-03-15 18:00 - 19:00 | Hopneri maja, Raekoja plats 18, Tallinn, Eesti
✨Kontserdil kõlavad väljapaistvate heliloojate tuntud ja armastatud armastuslaulud ja -romansid itaalia, saksa, prantsuse, eesti, vene ja armeenia keeles.
🎁Iga piletiga on kaasas kingitus ja tutvustav brošüür.
Armastuse jõud on inspireerinud suuri heliloojaid kõikjal maailmas looma meistriteoseid: eri maades ja rahvaste seas on sündinud imetlusväärseid armastuslaule ja romansse. Meie kevadisel kontserdil esitame kuulajatele rõõmuga paljusid neist kaunitest teostest.
Kontserdil esinevad artistid:

Maria Leppoja (sopran)
Zhenya Hovsepyan (metsosopran)
Stanislav Šeljahhovski (bass)
Jaanika Rand-Sirp (klaver)

Kontsert toimub Hopneri Majas, Raekoja platsil, Tallinna vanalinna südames. Ajalooline ja hubane saal, suurepärane akustika ning professionaalsete muusikute esituses kõlav kaunis muusika loovad unustamatu õhtu!

Jutuvestja Polina Tšerkassova KEVADINE jutuvestmise ja muusika kontsert
2026-03-21 15:00 - 16:00, 2026-03-21 17:00 - 18:00 | Hopneri maja Diele (Vanaturu kael 3), Vanaturu kael 3, Tallinn, Eesti
༺ Jutuvestja Polina Tšerkassova kutsub suurele kevadisele kontserdile, mis on pühendatud RAHVUSVAHELISELE JUTUVESTMISE PÄEVALE. Sel ajal räägitakse lugusid üle terve maailma ning Tallinnas toimub hurmav muinasjuttude pidu, mida loob teie jaoks jutuvestja ja muusik Polina Tšerkassova.
༺ Oodatud on lapsed, lapsevanemad ja kõik lapsemeelsed – saame kindlasti koos naerda, mõtiskleda elu üle ning jõuame koju ühe uue kogemuse võrra rikkamatena.
21.märts kell 15:00 VENE KEELES
21.märts kell 17:00 EESTI KEELES
Kontsert toimub Hopneri maja Diele saalis – sissepääs Hopneri maja kõrvaluksest Vanaturukael 3 (endine Matkamaja, Olde Hansa mandlitelgi vastas)
Soovitatav vanus: alates 5 kuni 99 eluaastat
Kohtade arv on väga piiratud!
Kohapeal saab soetada Polina viimaseid audioraamatuid “Karavan”, “Meri” ja kõige uuemat – “Mägede lood”.
➳ Jutuvestja Polina Tšerkassova on armastatud eesti jutuvestja ja multiinstrumentalist, kellel on palju esinemisi Eestis ja keda kutsutakse ka rahvusvahelistele jutuvestmise festivalidele (Maroko, India, Rumeenia, Poola, Tšehhi, Türgi, jpt). Polina muinasjutte saab kuulata ja vaadata ERR Lasteekraanil ja tema YouTube’is. Tal ilmus seitse inspireerivate muinasjuttude ja autorimuusikaga heliraamatut.

Osta pilet

Kontsert KEVAD KÄES
2026-04-09 19:00 - 20:30 | Hopneri maja, Raekoja plats 18, Tallinn, Eesti
Kevad on jälle käes ja laulurõõm aina paisub. Kutsume kõiki Hopneri majja, kus 9. aprillil kell 19 laulavad koos segakoor RIOLA ning naiskoor ILO ilusat eesti koorimuusikat. Kuulda saab Tormise, Uusbergi, Kaasiku, Amori, Tuule, Oja, ja teiste heliloojate laule. Rõõmsa kohtumiseni!
Juhatavad Ene Uibo, Anu Liho, Anneli Surva ja Irene Schifrin
Sissepääs TASUTA!

M&K Duo Kontsert
2026-04-18 18:00 - 19:00 | Hopneri maja, Raekoja plats 18, Tallinn, Eesti
Saksofonist Marina-Štšigorets-Sokolova ja akordionist Jekaterina Semenova kutsuvad kuulajaid kirglikule tangoõhtule, kus muusika jutustab lugusid armastusest, igatsusest ja tulisest rütmist.
2023. aastal loodud duo “M&K Duo“ saksofonist Marina-Štšigorets-Sokolovaga esineb edukalt erinevatel lavadel ja üritustel.
2024. aastal astus duo üles Rahvusvahelisel Akordionipäeval 6. mail. Duo osales Eesti Akordionistide Liidu 35. Juubelikontserdil, mis toimus Eesti Muusika- ja Teatriakadeemia kontserdisaalis. Detsembris 2025 esitles duo end Harju maakonna ballil Estonia teatris.
Kontserdil kõlavad tangod erinevatest ajastutest – traditsioonilisest ja nostalgilisest kõlamaailmast kuni modernse ja kirgliku väljenduseni. Kavas on muusikaline rännak läbi tango ajaloo ning ajatud meloodiad, mis on vallutanud publiku südameid üle maailma.
Õhtu kulminatsiooniks on eesti helilooja teose esiettekanne trio koosseisus – saksofon, akordion ja tšello. See eriline kooslus loob värske ja mitmekihilise kõlapildi, kus kohtuvad traditsioon ja tänapäev.
M&K Duo on esinenud mitmetel mainekatel lavadel, sealhulgas Eesti Muusika- ja Teatriakadeemia kontserdisaalis ning Estonia teater.
See on õhtu neile, kes armastavad kammermuusikat ja tangot – ja neile, kes soovivad seda uuesti avastada.

Osta pilet

KEVAD JA ARMASTUS•laulud & romansid
2026-04-19 18:00 - 19:00 | Hopneri maja, Raekoja plats 18, Tallinn, Eesti
✨Kontserdil kõlavad väljapaistvate heliloojate tuntud ja armastatud armastuslaulud ja -romansid itaalia, saksa, prantsuse, eesti, vene ja armeenia keeles.
🎁Iga piletiga on kaasas kingitus ja tutvustav brošüür.
Armastuse jõud on inspireerinud suuri heliloojaid kõikjal maailmas looma meistriteoseid: eri maades ja rahvaste seas on sündinud imetlusväärseid armastuslaule ja romansse. Meie kevadisel kontserdil esitame kuulajatele rõõmuga paljusid neist kaunitest teostest.
Kontserdil esinevad artistid:

Maria Leppoja (sopran)
Zhenya Hovsepyan (metsosopran)
Stanislav Šeljahhovski (bass)
Jaanika Rand-Sirp (klaver)

Kontsert toimub Hopneri Majas, Raekoja platsil, Tallinna vanalinna südames. Ajalooline ja hubane saal, suurepärane akustika ning professionaalsete muusikute esituses kõlav kaunis muusika loovad unustamatu õhtu!

Osta pilet

Segakoor Raudami kevadkontsert
2026-04-24 19:00 - 20:30 | Hopneri maja, Raekoja plats 18, Tallinn, Eesti
Kontsert on pühendatud segakoor Raudami kauaaegse dirigendi Ahti Raiase 90. sünniaastapäevale. Esitusele tulevad Ahti Raiase seatud segakoorilaulud ja talle südamelähedased kooriteosed, pakkudes kuulajatele äratundmishetki ja luues rõõmsa kevadise meeleolu.
Dirigeerib Kristi Karro, klaveril saadab Pille Piir ning oboel loovad meeleolu Marta Karjane ja Ada-Umi Osvet.
Oled oodatud veetma kevadõhtut koorimuusikaga!
Kontsert on tasuta!

Naiskoor Ilo 80. sünnipäeva kontsert
2026-04-25 17:00 - 18:30 | Hopneri maja, Raekoja plats 18, Tallinn, Eesti
Naiskoor Ilo tähistab oma 80.sünnipäeva kontserdiga “Ajavoogude sees”.
Olete kõik oodatud Hopneri majja.
Sissepääs prii.

Tallinna Huvikeskuse "Kullo" kooristuudio "Raduga" kammernaiskoori 30. juubelikontsert.
2026-04-26 15:00 - 16:00 | Hopneri maja, Raekoja plats 18, Tallinn, Eesti
Dirigendid: Galina Morozova-Iljenko ja Elina Matveeva
Klaveril: Olga Stalmakova
Kaastegev
M&K Duo: Marina Štšigorets-Sokolova (saksofon) ja Jekaterina Semenova (akordion)
Ksenia Vaher (viiul), Robert Puhtla (viiul), Liise Vuks (käsitrumm)

Osta pilet

Autorilaulud Lauri Saatpalu, Peeter Rebane ja Luisa Lõhmus
2026-04-30 19:00 - 20:30 | Hopneri maja, Raekoja plats 18, Tallinn, Eesti
Me ei esine esimest korda koos ning kinnitame, et kõikidel meie poolt esitamisele tulevatel lugudel on autorid. Kes ei tea Luisat, see ei tea. Luisa on 17 aastat klaverit õppinud ning erinevate klaverikontsertide ja orkestritega ratsutanud läbi Eesti, muusik ja näitleja, kes mänginud VATis, Kuressaare Teatris, Elektronis, Endlas,Von Fockis seriaalis ja paljudes muudes olukordades, jätkates sooritust. Peeter Rebane on pärit Kalamaja suurest perest ja Lauri Saatpalu on diplomeeritud telefonijaama montöör. Meil on laval koos tore ja seda tunneb saali ära!
